《次韵范氏子园居即事三首》
宋代·苏籀

媚兰多畦畹，党竹论尺寻。
倦矣一枝足，卓哉千里心。
气含湖海姿，名挂罴虎林。
长髯罥世累，秃鬓微霜侵。
雕钻久已休，潜伏恨不深。
亭丘近来趣，何止如山阴。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。